ai4bharat/Pralekha huggingface dataset:
भूविज्ञान मंत्रालय
हवामान अंदाज क्षेत्रात भारत आणि ब्रिटन यांच्यात सहकार्याला मोठा वाव - केंद्रीय मंत्री डॉ. जितेंद्र सिंग
नवी दिल्ली, 27 फेब्रुवारी 2023
केंद्रीय विज्ञान आणि तंत्रज्ञान राज्यमंत्री , पृथ्वी विज्ञान राज्यमंत्री  डॉ. जितेंद्र सिंह म्हणाले की, हवामान अंदाज क्षेत्रात भारत आणि ब्रिटन  यांच्यात सहकार्याला मोठा वाव आहे.
आज नवी दिल्ली येथे चौथ्या हवामान आणि हवामान बदल करिता सेवा भागीदारी इंडिया  या वार्षिक विज्ञान कार्यशाळा – 2023 चे उद्घाटन करताना ते म्हणाले की, आमच्यातील परस्पर संबंधांची पातळी उच्च असल्याने ब्रिटन सोबत काम करणे सोपे आहे.
"दोन्ही समाजांना समान परिस्थितींचा सामना करावा लागतो, ज्यामुळे आम्हाला हवामान अंदाजासह इतर समस्यांकडे समान दृष्टीकोनातून पहावे लागते," असेही त्यांनी सांगितले.
ही कार्यशाळा 7 फेब्रुवारी 2019 रोजी स्वाक्षरी झालेल्या “वेदर अँड क्लायमेट सायन्स फॉर सर्व्हिस पार्टनरशिप इंडिया अर्थात हवामान आणि हवामान बदल करिता सेवा भागीदारी इंडिया” या प्रकल्पाशी संबंधित अंमलबजावणी कराराचा एक भाग म्हणून आयोजित करण्यात आली आहे. यावेळी भारत सरकारच्या पृथ्वी विज्ञान  आणि ब्रिटनच्या वेधशाळा मंत्रालयादरम्यान 28 जानेवारी 2019 रोजीच्या हवामान आणि हवामान बदल विज्ञानातील सहकार्याबाबतच्या सामंजस्य कराराचे पालन करण्यात आले.
या कार्यशाळेत ब्रिटनचे जवळजवळ 25 शास्त्रज्ञ आणि जवळजवळ 70 भारतीय शास्त्रज्ञ/संशोधक प्रत्यक्ष सहभागी होतील. त्याचबरोबर 50 हून अधिक तज्ञ ऑनलाइन पद्धतीनेही सहभागी होतील. या कार्यशाळेत मांडण्यात येणारे विचार आणि होणारी चर्चा ही हवामान आणि हवामान अंदाज क्षमता सुधारण्यासाठी, विशेषत: भारतीय क्षेत्रावरील उच्च प्रभाव असलेल्या हवामानासंबंधी होणाऱ्या सहकार्याच्या प्रयत्नांना नवीन कल्पना आणि दिशा देतील अशी अपेक्षा आहे.
भारत-ब्रिटन यांच्यातल्या सहकार्यातून होणाऱ्या डब्ल्यूसीपीएसएस इंडिया प्रकल्पाच्या प्रमुख विज्ञान उद्दिष्टांमध्ये दक्षिण आशियाई मान्सून प्रणालीतील नैसर्गिक धोक्यांवर संशोधन आणि नैसर्गिक धोक्यांचा पूर्वसूचना वेळेच्या श्रेणीनुसार जोखमीवर आधारित उपकरणे आणि तंत्रे सुधारणे यांचा समावेश आहे.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 182.55 कोटी लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 21,530 आहे
उपचाराधीन रुग्णांचे प्रमाण 0.05% आहे
रुग्ण बरे होण्याचा दर सध्या 98.75% आहे.
गेल्या 24 तासात 2,499 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,24,78,087 वर पोहोचली आहे.
गेल्या 24 तासात 1,685 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 78.56 कोटी चाचण्या करण्यात आल्या. गेल्या 24 तासात 6,91,425 चाचण्या करण्यात आल्या
संरक्षण मंत्रालय
चंदीनगर येथील हवाई दल केंद्रातील गरुड रेजिमेंटल प्रशिक्षण केंद्रात मरून बेरेट प्रशिक्षणार्थींचा संचलन सोहळा
भारतीय हवाई दलाच्या 69 व्या हवाई दल विशेष दल संचालक  तुकडीच्या प्रशिक्षणाच्या यशस्वी समाप्तीनिमित्त चंदीनगर येथील हवाई दल केंद्रातील गरुड रेजिमेंटल प्रशिक्षण केंद्रात 17 जुलै 2021 रोजी प्रभावशाली मरून बेरेट प्रशिक्षणार्थींचा संचलन सोहळा  संपन्न झाला. एअर कमोडोर के. खजुरिया व्हीएसएम, एअर कमोडोर ऑपरेशन्स  हे कार्यक्रमाला प्रमुख अतिथी म्हणून उपस्थित होते त्यांनी दीक्षांत संचलनाची पाहणी केली. .
प्रमुख अतिथींनी गुणवंत प्रशिक्षणार्थींना प्रतिष्ठित चषक प्रदान केले आणि यशस्वी गरुड प्रशिक्षणार्थ्यांना मरून बेरेट, गरुड प्राविण्य चिन्ह आणि विशेष सैन्याचे नामचिन्ह प्रदान केले . सर्वोत्कृष्ट अष्टपैलू चषक एल.ए.सी. अखोका मुइवा यांना प्रदान करण्यात आला .तरुण गरुड कमांडोजला संबोधित करताना प्रमुख अतिथींनी, प्रशिक्षणार्थींनी व्यावसायिकतेचा उच्च स्तर टिकवून ठेवण्याच्या गरजेवर जोर दिला.तसेच प्रशिक्षण कर्मचार्यांनी घेतलेल्या कठोर परिश्रमांबद्दल त्यांचे अभिनंदन केले.आणि उंच भरारी घेण्यासाठी त्यांना प्रोत्साहन दिले.
संचालनादरम्यान, गरूड्स प्रशिक्षणार्थींने लढाईतील गोळीबाराचे कौशल्य म्हणजेच कॉम्बॅट फायरिंग स्किल , ओलीस ठेवलेल्यांच्या बचावासाठी होस्टज रेस्क्यू फायरिंग ड्रिल, प्राणघातक स्फोटकांची हाताळणी , ऑब्स्टॅकल क्रॉसिंग ड्रिल, वॉल क्लाइंबिंग / स्लॉइनिंग / रॅपलिंग कौशल्य आणि मिलिटरी मार्शल आर्ट अशा विविध कौशल्यांचे प्रदर्शन केले.
मरून बेरेट संचलन सोहळा हा गरुड्स प्रशिक्षणार्थींसाठी अभिमान आणि कर्तृत्वाचा क्षण आहे आणि हा क्षण त्यांच्यात युवा विशेष दल संचालक म्हणून परिवर्तन घडवून आणण्याच्या प्रशिक्षणाचा समाप्तीला चिन्हांकित करणारा आहे.
पंतप्रधान कार्यालय
काशी तमिळ संगमम कार्यक्रमावरील नागरिकांच्या प्रतिक्रियांनाना पंतप्रधानांनी दिला प्रतिसाद
काशी तमिळ संगमम हा अत्यंत अभिनव कार्यक्रम असून त्याद्वारे सांस्कृतिक देवाणघेवाणीत वाढ होईल आणि भारताची सांकृतिक विविधता साजरी होईल : पंतप्रधान
पंतप्रधान नरेंद्र मोदी यांच्या हस्ते काल सुरु झालेल्या काशी तमिळ संगमम कार्यक्रमाबाबत देशातील नागरिकांनी व्यक्त केलेल्या प्रतिक्रियांना पंतप्रधानांनी प्रतिसाद दिला आहे. तामिळनाडू आणि काशी या देशातील दोन अत्यंत महत्त्वाच्या आणि प्राचीन शैक्षणिक तीर्थस्थानांमधील पुरातन बंधांना अधिक दृढता देऊन त्यांचा पुनर्शोध घेण्यासाठी सुरु करण्यात आलेल्या या उपक्रमाबाबत देशातील नागरिकांनी अत्यंत उत्साहाने प्रतिक्रिया नोंदविल्या आहेत.
काशी आणि तामिळनाडू या स्थानांच्या महान वारशाबाबत लोकांनी व्यक्त केलेल्या मतांची दखल घेत पंतप्रधान नरेंद्र मोदी यांनी त्यांना प्रतिसाद दिला आहे.
संघटनेच्या दर्जाची लोकांची केलेली प्रशंसा
आणि तमिळ भाषा तसेच संस्कृती यांची महानता आणि जागतिक पातळीवरील लोकप्रियता
महिला आणि बालविकास मंत्रालय
बाल न्याय  सुधारणा विधेयक 2021 संसदेकडून मंजूर
सुलभ अंमलबजावणी सुनिश्चित करण्यासाठी कायद्याअंतर्गत जिल्हाधिकाऱ्यांना अधिक अधिकार
नवी दिल्ली, 28 जुलै 2021
बाल न्याय कायदा 2015 मध्ये सुधारणा सुचवणारे बाल न्याय  सुधारणा विधेयक,2021 आज राज्यसभेत मंजूर झाले. यंदाच्या अर्थसंकल्पीय अधिवेशनात सरकारने हे विधेयक संसदेत सादर केले होते. ते 24.03.2021 रोजी लोकसभेत मंजूर झाले.
विधेयक सादर करताना, केंद्रीय महिला व बालविकास मंत्री स्मृती इराणी यांनी, यंत्रणेतील सध्याच्या त्रुटीमुळे वंचित राहिलेल्या मुलांची काळजी आणि संरक्षणाची जबाबदारी जिल्हा दंडाधिकाऱ्यांवर सोपविण्याच्या आवश्यकतेवर भर दिला. इतर सर्व मुद्यांपेक्षा देशातल्या मुलांना प्राधान्य देण्याची संसदेची वचनबद्धता त्यांनी पुन्हा व्यक्त केली.
प्रकरणांचा त्वरित निपटारा करण्यासाठी आणि जबाबदारी वृद्धिंगत करण्यासाठी या सुधारणांमध्ये अतिरिक्त जिल्हा दंडाधिकाऱ्यांसह जिल्हाधिकाऱ्याना बाल न्याय कायद्याच्या कलम 61 अंतर्गत दत्तक आदेश जारी करण्यास अधिकृत मान्यता समाविष्ट आहे. याची अंमलबजावणी सुरळीत पार पाडण्यासाठी तसेच कठीण परिस्थितीत मुलांच्या बाजूने प्रयत्न करण्यासाठी जिल्हा दंडाधिकाऱ्यांना कायद्याअंतर्गत अधिक अधिकार देण्यात आले आहेत. कायद्याच्या सुधारित तरतुदींनुसार कोणत्याही बाल-देखभाल संस्थेची नोंदणी जिल्हा दंडाधिकाऱ्यांच्या शिफारसींचा विचार करून केली जाईल. जिल्हा दंडाधिकारी स्वतंत्रपणे जिल्हा बाल संरक्षण विभाग, बालकल्याण समित्या, बाल न्याय मंडळे, विशेष बालकांसाठी पोलिस विभाग, बाल देखभाल संस्था इत्यादींच्या कार्याचे मूल्यांकन करतील.
सीडब्ल्यूसी सदस्यांच्या नियुक्तीसाठी पात्रता मापदंडांची नव्याने व्याख्या केली गेली आहे. सीडब्ल्यूसी सदस्यांच्या अपात्रतेसाठी निकष देखील लावले गेले आहेत जेणेकरून केवळ आवश्यक क्षमता आणि अखंडतेसह दर्जेदार सेवा देण्यास सक्षम व्यक्तीच सीडब्ल्यूसीत नियुक्त केल्या जातील.
असे गुन्हे जिथे 7 वर्षापेक्षा जास्त काळ तुरुंगवास ही ज्या ठिकाणी जास्तीत जास्त शिक्षा आहे परंतु कोणत्याही किमान शिक्षेची विहितता नाही किंवा किमान शिक्षा 7 वर्षे आहे अशा गुन्ह्यांना या कायद्यात गंभीर गुन्हा मानले जाईल असा निर्णय घेण्यात आला आहे.
कायद्यातील विविध तरतुदींच्या अंमलबजावणीत आलेल्या अडचणी देखील मांडण्यात आल्या आणि बाल न्याय  कायदा, 2015 मधील विविध तरतुदींच्या स्पष्टीकरणात उद्भवलेल्या या अडचणी दूर करण्यासाठी व या कायद्यातील काही तरतुदींची व्याप्ती स्पष्ट करण्यासाठी योग्य त्या दुरुस्ती करण्यात आल्या आहेत.
M.Chopade/ S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 3415
आरोग्य आणि कुटुंब कल्याण मंत्रालय
कोविड-19 अद्ययावत माहिती
सार्वत्रिक लसीकरण मोहिमेअंतर्गत आतापर्यंत 220.61 कोटी एकूण लसमात्रा  देण्यात आल्या.
गेल्या 24 तासात 1,13,507 मात्रा देण्यात आल्या.
देशात सध्या कोविड रुग्णांची एकूण संख्या 1,781 इतकी.
उपचाराधीन रुग्णसंख्येची टक्केवारी 0.01%
रुग्ण बरे होण्याचा दर 98.81%
गेल्या 24 तासात 111 रुग्ण बरे, बरे झालेल्या रुग्णांची संख्या, 4,41,51,219 इतकी.
गेल्या 24 तासात एकूण 109 नव्या रुग्णांची नोंद
दैनंदिन पॉझिटिव्हीटी दर 
साप्ताहिक पॉझिटिव्हीटी दर 
आतापर्यंत एकूण 91.67 कोटी कोविड चाचण्या करण्यात आल्या, गेल्या 24 तासांत,1,41,248 चाचण्या करण्यात आल्या.
संरक्षण मंत्रालय
सशस्त्र सेना न्यायाधीकरण अधिक लोकाभिमुख करण्यासाठी सरकार कटिबद्ध आहे - संरक्षण मंत्री राजनाथ सिंह यांचे प्रतिपादन
योग्य वेळेत न्यायदान करण्यासाठी सर्व संबंधितांना काम करण्याचे राजनाथ सिंह यांनी केले आवाहन
सशस्त्र सेना न्यायाधीकरण अधिक लोकाभिमुख आणि जबाबदार बनवण्यासाठी आणि त्यासाठी आवश्यक अशा उपाययोजना करण्यासाठी सरकार कटिबद्ध आहे, असे संरक्षण मंत्री राजनाथ सिंह यांनी म्हटले आहे. त्यांनी आज नवी दिल्लीत सशस्त्र सेना न्यायाधीकरणाच्या प्रमुख पीठांच्या समूहाने आयोजित केलेल्या,' इंट्रोस्पेक्शन : आर्म्ड फोर्सेस असोसिएशन'  या चर्चासत्रात उपस्थितांना मार्गदर्शन केले. न्यायव्यवस्था हा लोकशाहीचा मजबूत आधारस्तंभ आहे आणि न्यायालयीन अधिकारी तसेच वकील हे त्याचे खांब आहेत, असेही ते पुढे म्हणाले. जेव्हा इतर सर्व पर्याय बंद होतात तेव्हाच लोक न्यायपालिकेचे दरवाजे ठोठावतात. समाजात खरा अपेक्षित सूर्योदय होण्यासाठी योग्य न्यायदा प्रणाली, आवश्यक अशा सुशासनाचा आधार आहे, असेही त्यांनी यावेळी नमूद केले
विविध प्रकरणे हाताळण्यासाठी आणि प्रलंबित प्रकरणे निकाली काढण्यासाठी क्षेत्र-विशिष्ट न्यायाधीकरणाची  स्थापना करण्यात आली होती. याचिका दाखलकर्त्यांचा आमच्या न्यायव्यवस्थेवर विश्वास आहे आणि न्यायदान प्रक्रिया जलद करण्यासाठी न्यायाधीकरणातील रिक्त पदे भरणे यासारख्या आवश्यक उपाययोजना राबविण्यात येत आहेत, यावरही त्यांनी भर दिला. माजी सैनिक आणि सेवारत कर्मचाऱ्यांच्या अपेक्षा पूर्ण करण्यासाठी या चर्चासत्रातून सूचित केल्या जाणाऱ्या सूचनांचा शासन विचार करेल, असे आश्वासनही त्यांनी यावेळी दिले.
'न्यायाला विलंब म्हणजे न्यायाला नकार आणि 'न्यायदानात घाई करणे म्हणजे न्याय दाबून टाकणे' यामधील समतोल सांभाळणे आवश्यक आहे कारण तसे केल्यास न्यायिक व्यवस्थेवर आणि विशेषतः सशस्त्र दल न्यायाधीकरणावरील प्रलंबित्व यावर सरसकट येणारे ओझे कमी होईल तसेच न्यायव्यवस्थेवरील आपल्या सैनिकांचा विश्वासही वाढेल, असेही राजनाथ सिंह पुढे म्हणाले.
भारतात सशस्त्र दल न्यायाधीकरण आणि मूलभूत आणि अपीलासंबंधीचे अधिकार क्षेत्र आहेत, तर आजही अमेरिका आणि इंग्लंडसारख्या काही विकसित देशांमध्ये फक्त अपीलीय अधिकार आहेत, असेही राजनाथ सिंह यांनी यावेळी आवर्जून सांगितले.
सशस्त्र सेना न्यायाधीकरण हे, सशस्त्र दलातील कर्मचारी, माजी सैनिक आणि त्यांच्या कुटुंबियांच्या तक्रारींचे निवारण करण्यासाठी एक महत्त्वाचे व्यासपीठ आहे.
राजनाथ सिंह आपल्या भाषणात पुढे म्हणाले की, आज देश 'स्वातंत्र्याचा अमृत महोत्सव' साजरा करत असताना सशस्त्र सेन्यदलांच्या न्यायाधीकरणावरील आत्मपरीक्षण विषयक परिसंवादाला अधिक महत्त्व प्राप्त झाले आहे. भारताला विकसित देश बनवण्यासाठी माननीय पंतप्रधान नरेंद्र मोदी यांच्या 'पंच-प्रण' या आवाहनाची आठवण करून दिली. वसाहतवादी मानसिकतेपासून मुक्त होणे, आपल्या परंपरेचा अभिमान बाळगणे आणि आपले कर्तव्य बजावणे. भारतीय परंपरेत आत्मपरिक्षणाला खूप महत्त्व दिले आहे, असेही राजनाथ सिंह म्हणाले.
विधी आणि न्याय मंत्री किरेन रिजिजू यांनीही या चर्चासत्रात भाषण केले. त्यात त्यांनी सांगितले की, खटल्यांचे प्रलंबित्व कमी करण्यासाठी सरकार काम करत आहे. सशस्त्र सैन्यदले देखील न्यायाधीकरणासारखी न्यायाधीकरण प्रलंबित्व कमी करण्यात महत्त्वाची भूमिका बजावत असल्याचे त्यांनी नमूद केले.
लष्करप्रमुख जनरल मनोज पांडे, हवाई दल प्रमुख एअर चीफ मार्शल व्ही. आर. चौधरी आणि नौदल प्रमुख अॅडमिरल आर. हरी कुमार हे देखील या कार्यक्रमाला उपस्थित होते.
एएफटीचे अध्यक्ष न्यायमूर्ती राजेंद्र मेनन यांनी या कार्यक्रमाचे अध्यक्षीय भाषण केले.
संरक्षण मंत्रालय
राष्ट्रीय युद्ध स्मारकाचा आज चौथा वर्धापनदिन; सीआयएससी आणि इतर वरिष्ठ सैन्याधिकाऱ्यांनी पुष्पचक्र अर्पण करुन युद्धवीरांना वाहिली श्रद्धांजली
राष्ट्रीय युद्ध स्मारकाचा आज म्हणजे 25 फेब्रुवारी 2023 रोजी चौथा वर्धापन दिन आहे. या दिवसानिमित्त आज एकात्मिक संरक्षण कर्मचारी पथकाचे अध्यक्ष, स्टाफ समितीचे प्रमुख , एअर मार्शल बी.आर कृष्णा, यांच्यासह, डेप्युटी चीफ ऑफ आर्मी स्टाफ, लेफ्टनंट जनरल एम. व्ही. सुचिन्द्र कुमार, नौदल स्टाफचे कार्यवाहक उपप्रमुख व्हाइस अॅडमिरल किरण देशमुख आणि हवाई दलाचे उपप्रमुख एअर मार्शल नर्मदेश्वर तिवारी यांनी युद्धस्मारकावर पुष्पहार अर्पण करून शहीद वीरांना आदरांजली वाहिली.
हे युद्धस्मारक,स्वातंत्र्यापासून देशासाठी बलिदान देणाऱ्या सर्व शहीदांप्रती कृतज्ञतेचे प्रतीक म्हणून उभारण्यात आले असून, पंतप्रधान नरेंद्र मोदी यांनी 25 फेब्रुवारी 2019 रोजी या स्मारकाचे राष्ट्रार्पण केले होते. देशातील शूर जवानांच्या शौर्यगाथा अधिकाधिक लोकांपर्यंत, विशेषतः युवकांपर्यंत पोहोचवण्यासाठी, केंद्र सरकारने अनेक उपक्रम हाती घेतले आहेत.
डिजिटल आदरांजली:
या युद्धस्मारकाच्या परिसरात संवादात्मक स्क्रीन लावण्यात आल्या असून, त्या माध्यमातून, लोक शहीद जवानांना श्रद्धांजली वाहू शकतात.
विद्यार्थ्यांसाठी सहली
देशाची प्रादेशिक एकात्मता सुरक्षित ठेवण्यात लष्करी दलांचे महत्त्व लोकांना कळावे, आणि त्यातून युवकांना देशबांधणीची प्रेरणा मिळावी, यासाठी शालेय विद्यार्थ्यांसाठी राष्ट्रीय युद्धस्मारकात सहली आयोजित केल्या जातात.
श्रद्धांजली कार्यक्रम
या युद्धस्मारकात एक अखंड प्रज्वलित ज्योत असून,त्याद्वारे जवानांनी देशरक्षणासाठी केलेल्या बलिदानाला श्रद्धांजली वाहिली जाते, ही अखंड ज्योत इथे प्रज्वलित केल्यानंतर सर्व राष्ट्रीय उत्सवांसह, प्रत्येक कार्यक्रमाला इथे जवानांना श्रद्धांजली वाहिली जाते.
राष्ट्रबांधणीसाठीचे कार्यक्रम
ह्या युद्धस्मारकात राष्ट्रीय एकात्मतेसाठीच्या उपक्रमांना प्रोत्साहन दिले जाते आणि राष्ट्र उभारणीच्या भावनेला प्रोत्साहन देणारे कार्यक्रम आयोजित करण्यासाठी एक व्यासपीठ प्रदान करते. नॅशनल स्कूल ऑफ ड्रामातर्फे ‘कारगिल: एक शौर्य गाथा’ हा स्टेज शो आणि ललित कला अकादमीतर्फे ‘शौर्य गाथा’ या थीमवर चित्रकला प्रदर्शनाचे आयोजन करण्यात आले होते, त्यांना प्रेक्षकांचा चांगला प्रतिसाद मिळाला.
रसायन आणि खते मंत्रालय
देशभरात, 1 मार्च ते 7 मार्च 2022 या कालावधीत जनऔषधी दिवस सप्ताह पाळण्यात येणार
चौथ्या जनऔषधी दिवसाची संकल्पना आहे: “जनऔषधी-लोकोपयोगी”
नवी दिल्ली, 28 फेब्रुवारी 2022
औषध निर्मिती विभागाच्या अखत्यारीतील फार्मास्युटिकल्स अँड मेडिकल डिव्हायसेस ब्युरो ऑफ इंडिया  च्या वतीने देशभरातील सर्व राज्ये/केंद्रशासित प्रदेशांमधील विविध ठिकाणी आठवडाभर विविध कार्यक्रम आयोजित करून 4 था जनऔषधी दिवस साजरा केला जाणार आहे.
या योजनेची वैशिष्ट्ये आणि कामगिरी याबद्दल चर्चा करण्यासाठी प्रधानमंत्री भारतीय जनऔषधी केंद्रांचे मालक, लाभार्थी, राज्य/केंद्रशासित प्रदेशातील अधिकारी, लोकप्रतिनिधी, डॉक्टर, आरोग्य कर्मचारी, परिचारिका, फार्मासिस्ट, जनऔषधी मित्र आणि इतर हितधारक यांच्याशी थेट समन्वयाने आठवडाभर विविध कार्यक्रम आयोजित केले जातील.हे सर्व उपक्रम "स्वातंत्र्याचा अमृत महोत्सवानिमित्त आयोजित केले जातील. 75 ठिकाणी अनेक कार्यक्रमांचे नियोजन करण्यात आले आहे. देशभरात आयोजित केले जाणारे दैनंदिन उपक्रम पुढीलप्रमाणे आहेत.
|
|
Sl. No.
|
|
Date
|
|
Activity
|
|
1.
|
|
01.03.2022
|
|
Jan AushadhiSankalpPadyatra
|
|
2.
|
|
02.03.2022
|
|
Matri Shakti Samman / Swabhiman
|
|
3.
|
|
03.03.2022
|
|
Jan Aushadhi Bal Mitra
|
|
4.
|
|
04.03.2022
|
|
Jan Aushadhi Jan Jagran Abhiyan
|
|
5.
|
|
05.03.2022
|
|
Aao Jan AushadhiMitra Bane
|
|
6.
|
|
06.03.2022
|
|
Jan Aushadhi Jan Arogya Mela 
|
|
7.
|
|
07.03.2022
|
|
Jan Aushadhi Diwas
"जनऔषधी दिवस" चा मुख्य कार्यक्रम 7 मार्च 2022 रोजी नवी दिल्लीतील विज्ञान भवन येथे होणार आहे. केंद्रीय आरोग्य आणि कुटुंब कल्याण आणि रसायने आणि खते मंत्री डॉ. मनसुख मांडविया आणि रसायने आणि खते राज्यमंत्री भगवंत खुबा या कार्यक्रमाला उपस्थित राहणार आहेत.
सर्वांना परवडणाऱ्या किमतीत दर्जेदार जेनेरिक औषधे उपलब्ध करून देण्याच्या उद्देशाने, नोव्हेंबर 2008 मध्ये भारत सरकारच्या रसायन आणि खते मंत्रालयाच्या औषध निर्मिती विभागाकडून प्रधानमंत्री भारतीय जनऔषधी योजना  सुरू करण्यात आली.
31 जानेवारी 2022 पर्यंत, जनौषधी दुकानांची संख्या 8,675 पर्यंत वाढली आहे. प्रधानमंत्री भारतीय जनऔषधी योजने अंतर्गत, देशातील सर्व 739 जिल्हे समाविष्ट आहेत. या योजनेमुळे, देशभरात कानाकोपऱ्यातील लोकांना स्वस्त दरात औषधे उपलब्ध केली जातात.R.Aghor/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
पंतप्रधान कार्यालय
पंतप्रधानांकडून ओणमच्या शुभेच्छा
नवी दिल्ली, 31 ऑगस्ट 2020
पंतप्रधान नरेंद्र मोदी यांनी ओणमच्या पवित्र सणाच्या जनतेला शुभेच्छा दिल्या आहेत.
“ओणमच्या शुभेच्छा. सलोखा वृद्धिगत करणारा हा आगळा सण आहे. कठोर मेहनत करणाऱ्या आपल्या शेतकऱ्याप्रती, कृतज्ञता व्यक्त करण्याचा हा सण आहे. सर्वाना आनंद आणि उत्तम आरोग्य लाभो”, अशा शुभेच्छा पंतप्रधानांनी ट्वीटरवर दिल्या आहेत.
U.Ujgare/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
लसीकरण करून घेतल्याबाबद्दल 15-18 वयोगटातील किशोरांचे पंतप्रधानांनी केले अभिनंदन
नवी दिल्ली, 3 जानेवारी 2022
पंतप्रधान नरेंद्र मोदी यांनी आज लसीकरण केलेल्या 15 ते 18 वयोगटातील युवा भारतीयांचे अभिनंदन केले आहे. या वयोगटातील व्यक्तींना लस मिळण्यास आजपासून सुरुवात झाली. त्यांच्या पालकांचेही पंतप्रधानांनी अभिनंदन केले .
पंतप्रधानांनी ट्विट केले:
आपल्या युवा वर्गाचे कोविड-19 पासून संरक्षण करण्यासाठी आज आम्ही एक महत्त्वाचे पाऊल उचलले आहे.लसीकरण करून घेतलेल्या 15-18 वयोगटातील माझ्या सर्व तरुण मित्रांचे अभिनंदन. त्यांच्या पालकांचेही अभिनंदन.येत्या काही दिवसांत अधिकाधिक तरुणांनी लसीकरण करून घेण्याचे मी आवाहन करेन !"
या संदर्भात केंद्रीय आरोग्य आणि कुटुंब कल्याण मंत्री डॉ मनसुख मांडविया यांचे ट्विटही पंतप्रधानांनी रिट्विट केले.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
केंद्रीय मंत्री एस पी सिंह बघेल आणि श्रीपाद नाईक यांची पेडणे येथील आयुष रुग्णालय आणि मोपा विमानतळाच्या कामाला भेट
आगामी 3-4 महिन्यांत आयुष रुग्णालयाचे उद्घाटन शक्य- श्रीपाद नाईक
मोपा विमानतळ 1 सप्टेंबर 2022 पासून संचलनासाठी सज्ज असल्याची जीएमआर ग्रूपची माहिती
पणजी, 10 जून 2022
केंद्रीय विधी व न्याय राज्यमंत्री एस पी सिंह बघेल आणि केंद्रीय पर्यटन तसेच बंदरे, नौवहन आणि जलमार्ग राज्यमंत्री श्रीपाद नाईक यांनी पेडणे येथील आयुष रुग्णालय आणि मोपा विमानतळाच्या कामाला भेट देऊन पाहणी केली. केंद्र सरकारला सत्तेत 8 वर्ष पूर्ण झाल्यानिमित्त विविध विकासकामांची माहिती घेण्यासाठी केंद्रीय मंत्र बघेल गोवा दौऱ्यावर आहेत.
एस पी सिंह बघेल यांनी आयुष रुग्णालयाची गोव्यात उभारणी होत असल्याबद्दल आनंद व्यक्त केला तसेच राज्यातील जनतेचे अभिनंदन केले. गोव्यासाठी एवढा अत्याधुनिक सोयी-सुविधायुक्त आयुष रुग्णालयाचा प्रकल्प आणण्यासाठी श्रीपाद नाईक यांचे महत्त्वाचे योगदान आहे, असे बघेल म्हणाले.
श्रीपाद नाईक यांनी 2014 मध्ये नव्यानेच स्थापन करण्यात आलेल्या आयुष मंत्रालयाचे काम करण्याची संधी दिल्याबद्दल पंतप्रधानांचे आभार मानले. या आयुष रुग्णालयामुळे गोव्याचा सर्वांगीण विकास होण्यास मदत होईल, असे नाईक म्हणाले. आयुष रुग्णालयाचे आगामी 3-4 महिन्यात उद्घाटन करण्यात येईल, अशी माहिती त्यांनी यावेळी दिली.
250 खाटांचे रुग्णालय आणि दरवर्षी 500 विद्यार्थ्यांना पदवी, पदव्युत्तर आणि पीएचडी शिक्षण यातून देण्यात येईल. तसेच या रुग्णालयात 100 खाटा निसर्गोपचारासाठी असतील. योग रुग्णालयात मधुमहे, ह्रदयरोग तपासणी विभाग असणार आहे. तसेच आयुर्वेद, निसर्गोपचार आणि योग रुग्णालयाच्या विद्यार्थ्यांसाठी वस्तीगृह सुविधा असणार आहे. यात डॉक्टरांसाठी 67 खोल्या आणि विद्यार्थ्यांसाठी 91 खोल्यांची सोय करण्यात आली आहे. पहिल्या टप्प्यातील प्रकल्पाचा खर्च 301 कोटी रुपये असून याच्या उद्घाटनानंतर दुसऱ्या टप्प्याचे काम हाती घेतले जाणार आहे.
दोन्ही मंत्र्यांनी मोपा विमानतळाला भेट देऊन कामाचा आढावा घेतला. यावेळी जीएमआर ग्रूपकडून तपशीलवार सादरीकरण करण्यात आले. विमानतळ संचलनासाठी 1 सप्टेंबर 2022 पासून तयार असल्याचे याप्रसंगी सांगण्यात आले. आग्रा-गोवा हवाईमार्गाने जोडल्यास पर्यटनाला आणखी चालना मिळेल, असे बघेल यांनी यावेळी सांगितले.
शिक्षण मंत्रालय
केंद्रीय मनुष्यबळ विकास मंत्र्यांच्या सूचनेनुसार राष्ट्रीय चाचणी संस्थेने जेजेई  2020 परीक्षेच्या ऑनलाईन अर्जामध्ये परीक्षा केंद्राचे शहर निवडीच्या दुरुस्तीची मुदत वाढ
नवी दिल्ली, 9 एप्रिल 2020
कोविड - 19ची सद्यपरिस्थितीच्या पार्श्वभूमीवर आणि जेईई  2020 परीक्षेच्या इच्छुकांना होत असलेल्या अडचणी लक्षात घेऊन केंद्रीय मनुष्यबळ विकास मंत्री रमेश पोखरीयाल निशांक यांनी राष्ट्रीय चाचणी संस्थेला जेजेई  2020 परीक्षेच्या ऑनलाईन अर्जामध्ये परीक्षा केंद्राचे शहर निवडीच्या दुरुस्तीला मुदतवाढ देण्याची सूचना केली आहे. त्यानुसार जेईई  2020 साठी ऑनलाईन अर्जातील दुरुस्ती सुविधे संदर्भात राष्ट्रीय चाचणी संस्थेने 1 एप्रिल 2020 रोजी जारी केलेल्या सार्वजनिक सूचनेच्या अनुषंगाने एनटीए ने आज अर्जात दुरुस्ती करण्याच्या सुविधेची व्याप्ती वाढवत यामध्ये आता परीक्षा केंद्राच्या शहरांच्या निवडीचा देखील समावेश केला आहे.
एनटीए इच्छित शहरांतील क्षमतेच्या उपलब्धतेनुसार, उमदेवारांनी त्यांच्या अर्जात निवडलेल्या शहर क्रमवारीनुसार परीक्षा केंद्र देण्याचा प्रयत्न करेल. असे असले तरीदेखील, प्रशासकीय कारणास्तव उमेदवाराने निवड केलेल्या शहराव्यतिरिक्त इतर शहर देखील दिले जाऊ शकते याबाबतीत एनटीए चा निर्णय अंतिम असेल.
जेईई  - 2020 च्या सर्व उमेदवारांच्या निदर्शनास आणून दिले आहे की, ऑनलाईन अर्जाच्या नमुन्यात केंद्रासाठी शहरे निवडण्यासह तपशील दुरुस्त करण्याची सुविधा आता https://jeemain.nta.nic या संकेतस्थळावर उपलब्ध आहे आणि हीच सुविधा एनआयसी 14/04/2020पर्यंत उपलब्ध असेल.
ऑनलाईन अर्जामधील तपशीलांमधील सुधारणा संध्याकाळी 5 वाजेपर्यंत स्वीकारल्या जातील आणि रात्री 11.50 पर्यंत शुल्क स्वीकारले जाईल.
आवश्यक असल्यास  शुल्क क्रेडिट, डेबिट कार्ड / नेट बँकिंग / यूपीआय आणि पेटीएमद्वारे भरली जाऊ शकते.
जर फॉर्ममध्ये केलेल्या बदलांनुसार अतिरिक्त शुल्क भरणे आवश्यक असेल तर देय दिल्यानंतर अंतिम सुधारित बदल दिसून येतील.
यापुढे दुरुस्तीची कोणतीही संधी दिली जाणार नाही म्हणून उमेदवारांना काळजीपूर्वक दुरुस्ती करण्याची विनंती केली आहे.
ताज्या माहितीसाठी उमेदवारांना आणि त्यांच्या पालकांना jeemain.nta.nic.in आणि www.nta.ac.inवर भेट देण्याच्या सूचना देण्यात आल्या आहेत. अधिक स्पष्टीकरणासाठी उमेदवार 8287471852,8178359845,9650173668,9599676953,8882356803 वर संपर्क करू शकतात.
B.Gokhale/S.Mhatre/P.Malandkar
(
पंतप्रधान कार्यालय
पंतप्रधान उद्या तमिळनाडूच्या मदुराईचा दौरा करणार
मदुराई इथल्या AIIMS रुग्णालयाचे भूमीपूजन पंतप्रधानांच्या हस्ते होणार
नवी दिल्ली, 25 जानेवारी 2019
पंतप्रधान नरेंद्र मोदी उद्या म्हणजेच 27 जानेवारीला तमिळनाडू इथल्या मदुराईचा दौरा करणार आहेत. यावेळी पंतप्रधानांच्या हस्ते मदुराईसाठीच्या वैद्यकीय सेवा सुविधांचे उद्घाटन आणि भूमीपूजन होईल. मदुराई इथे प्रस्तावित AIIMS म्हणजेच अखिल भारतीय वैद्यकीय संस्थेचे भूमीपूजन पंतप्रधानांच्या हस्ते होईल. तसेच राजाजी मेडिकल कॉलेजमधल्या सुपर स्पेशालिटी कक्षाचे उद्घाटन तंजावर आणि तिरुनेलीवेल्ली वैद्यकीय महाविद्यालयातल्या काही सेवांचे आधुनिकीकरण केलेल्या प्रकल्पांचे उद्घाटनही पंतप्रधानांच्या हस्ते होईल. या कार्यक्रमानंतर पंतप्रधान जाहीर सभेत भाषणही करणार आहेत.
AIIMS मदुराई:
केंद्र सरकारने 2015-16 साली या AIIMS ची घोषणा केली होती. त्यासाठी 1264 कोटी रुपयांचा निधी देखील मंजूर करण्यात आला होता. या संस्थेचे बांधकाम 45 महिन्यात पूर्ण होणे अपेक्षित आहे. 750 खाटांच्या या रुग्णालयात अत्याधुनिक सेवा सुविधा असतील. त्याशिवाय पदव्युत्तर महाविद्यालय आणि संशोधन संस्थाही असेल.
वैद्यकीय महाविद्यालयांच्या अद्ययावतीकरणाचे प्रकल्प:
मदुराईच्या राजाजी मेडिकल कॉलेजमध्ये 450 कोटी रुपये खर्च करुन सुपर स्पेशालिटी वॉर्ड बांधण्यात आला आहे. या वॉर्डात 320 खाटा असतील. तंजावर आणि तिरुनेलीवेल्ली इथल्या वैद्यकीय महाविद्यालयातही सुपर स्पेशालिटी वॉर्ड निर्माण करण्यात आले असून, यात जवळपास सर्वच वैद्यकीय शाखांच्या अत्याधुनिक उपचारांची व्यवस्था करण्यात आली आहे.
प्रधानमंत्री स्वास्थ्य सुरक्षा योजनेचा भाग म्हणून हे प्रकल्प विकसित करण्यात आले आहेत. या योजनेअंतर्गत, देशभरात 20 AIIMS ची स्थापना केली जाणार आहे. त्यापैकी 6 AIIMS ची स्थापना करण्यात आली आहे. तसेच 73 वैद्यकीय महाविद्यालयांचे अद्ययावतीकरण केले जाणार आहे.
B.Gokhale/R.Aghor/D. Rane
(Visitor Counter : 65
रेल्वे मंत्रालय
ईशान्य रेल्वेमार्गावरील 75% पेक्षा जास्त मार्गांचे आतापर्यंत विद्युतीकरण: 2022 पर्यंत 100% विद्युतीकरण: ईशान्य रेल्वेने गती कायम राखली
नवी दिल्ली, 4 जानेवारी 2022
ईशान्य रेल्वे, प्रामुख्याने प्रवासी-केंद्रित व्यवस्था असल्यामुळे, 2021 मध्ये जनतेला सुरक्षित, जलद, आरामदायी आणि विश्वासार्ह वाहतूक सुविधा प्रदान करण्यात प्रमुख विभागांपैकी एक म्हणून स्थान मिळवले आहे. गेल्या वर्षी हाती घेण्यात आलेल्या प्रकल्पांची ठळक वैशिष्ट्ये खालीलप्रमाणे आहेत.
- ईशान्य प्रदेश रेल्वेमार्गावर आतापर्यंत 75% पेक्षा जास्त मार्गांचे विद्युतीकरण: 2022 पर्यंत 100% विद्युतीकरण
- 10 वेगवेगळ्या स्थानकांवर 24 एस्केलेटर उपलब्ध करून देण्यात आले- 8 वेगवेगळ्या स्थानकांवर 22 लिफ्ट आहेत
- 47 रेल्वे स्थानके आदर्श स्थानके म्हणून विकसित केली आहेत- सर्व 295 पात्र स्थानकांमध्ये वायफाय सुविधा उपलब्ध
- आरयूबी /एलएचएस/ आरओबीच्या माध्यमातून आणि डायव्हर्शनच्या तरतुदीद्वारे 75 लेव्हल क्रॉसिंग बंद करण्यात आली
- सर्व लेव्हल क्रॉसिंग गेट्स ज्यामध्ये एकूण पन्नास हजार पेक्षा जास्त वाहन युनिट्स  आहेत ते इंटरलॉक केले आहेत- 50,000 पेक्षा कमी वाहन युनिट्स असलेले 16 लेव्हल क्रॉसिंग गेट्स देखील इंटरलॉक केलेले आहेत
- 78 किमी मार्गाचे नूतनीकरण पूर्ण झाले-192 किमी प्लेन ट्रॅक आणि 145 टर्न आऊटचे स्क्रीनिंग पूर्ण झाले
- 26 प्रमुख माल वाहतुकीच्या शेड चोवीस तास कार्यान्वित केल्या आहेत , मालगाड्यांचा सरासरी वेग वाढवला आणि वर्षभर सातत्याने ताशी 50 किमी पेक्षा जास्त कायम राखला गेला.
- मागील वर्षातील 3 तास 6 मिनिटांच्या तुलनेत माल चढवणे-उतरवण्याचा वेळ 13 मिनिटांनी कमी झाला आहे.
- ईशान्य रेल्वेमधील दोन प्रमुख ऑटोमोबाईल हँडलिंग टर्मिनल शेजारी देश नेपाळच्या वाहतुकीच्या गरजा पूर्ण करतात
- ईशान्य रेल्वेची सर्व रेल्वे रुग्णालये ऑक्सिजन संयंत्रांनी सुसज्ज आहेत
- ईशान्य रेल्वेने राष्ट्रीय ऊर्जा संवर्धन पुरस्कार - 2021 अंतर्गत परिवहन श्रेणीत प्रथम पारितोषिक जिंकले
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104